Den Vest-Sjællandske Avis, 1833-08-27
Nyeste Post-Efterretninger. Den 14de August Kl. 8 om Morgenen afreiste Hs. Majestæt Kongen af Preussen fra Toplitz i en Vogn med 6 Heste for, ledsaget af Chefen for Garden og Præsidenten i Statsraadet Hertug, Carl af Meklenborg, Statsministeren Hr. Ancillon og 3 Adjutanter til Therestenstad, for at aflægge et Besog hos Hs. Majestæt den Østerrigske Keiser. Paa Fæstningens Glacis blev Kongen modtaget af Fæstningens Commandant Greve Chiesa og Staben, Keiseren ledsaget af Fyrsterne Metternich, Felix, Schwarzenburg og Franz Lobkowisch, ventede paa sin høie Giæst i Commandant-Husets Potal; efter Ankomsten begave strax begge Monarker sig til Keiserinden. En Time derefter vare Allerhøistsamme overværende ved en Revne over et Corps, commanderet af General Demuth; herpaa blev holdet i to Timer en Conference imellem Monarkerne og Statsministeren; men kun Østerrigske og Preussiske og ingen af de udenlandske Diplomater, som opholdt sig i Toplitz, vare tilstede derved. Kl. 2 blev der holdet Taffel og Kl. 6 reiste Hs. Majestæt Kongen af Preussen tilbage til Toplitz. J Toplitz opholde sig nu Fyrsten af Metternich, 4 Keiserlige Gesandte ved forskiellige Tydske Hoffer. Den Preussiske Statsminister Ancillon og to andre Preussiske Diplomater, Hr. Jordan, Gesandt i Sachsen og Greve Doenhoff, Legations Secretair i London. Den Russiske Ambassadeur Hr. v. Tatitschew ved det Østerrigske Hof og 4 andre Russiske Diplomater. Den Engelske Gesandt ved det Preussiske Hof Lord Minto, Marskal Maison, Fransk Ambassadeur ved det Russiske Hof, Hr. Bresson, Gesandt ved det Preussiske og Greve Noger, Legations-Secretair i Dresden. Den 17de August afreiser den Østerrigske Keiser fra Therestenstad. En saa betydelig Forsamling af diplomatiske Personer kan ikke være hensigtsløs, og det maa antages, at den har Befæstelsen af Europas indvortes og udvortes Roelighed til Formaal. Udenlandske Blade ville vide, at Begivenhederne i Schwyz ere meget afficerende for flere Europæiske Stater, især da saa mange Polakker opholde sig i dette Land og som staae i Forbindelse med de republikanske Klubber i Jtalien og Frankerige, og da overhovedet Stemningen blandt Schweizerfolket kan have en betydelig Jndflydelse paa den i Jtalien og i det sydlige Tydskland. Præsidenten for den Schweizeriske Landdag meddeelte i Modet den 13de, formedelst det meget, som blev talt derom iblandt Publikum, hvad der var passeret den 7de August i den Audience, som han havde givet Østerrigs, Ruslands, Preussens, Bairens og Sardiniens Gesandte. Heraf erfares: at det havde glædet Gesandterne, om man ikke havde betient sig af Magten mod Basel, og at de vare af den Mening, at man ikke skulde forlade Underhandlingernes Bane, og at det, som Landdagen havde foranstaltet forekom dem som en forud mediteret Plan. Men Præsidenten henviste til Landdagens Beslutninger og den i samme udviste Mildhed, giendrev med kraftfulde Ord Gesandternes Mening om Planer o. s. v., og bad dem om, ifald de vilde fremkomme med Bebreidelser, officielt at henvende dem til Landdagen; men de skiltes af som de bedste Venner. - Fra Basel berettes, at Regieringen har ikke bekiendtgjort nogen Beretning om Fægtningen den 3die August, for ikke at bekiendtgiøre Tabet, nyeligen har man fundet to døde Borgere paa Viinbiergene omkring Staden og nogle druknede i Rhinen.